6. Dipokano di re thusa jang gore re nne re tlhagafetse semoyeng? Linda: Ke tsholetswe mo Afrika Borwa. Ke ne ke leba batho bape ba e seng basweu ba mo Afrika Borwa e le batho ba maemo a a kwa tlase, ba ba sa rutegang, ba ba sa ikanyegeng e bile e le batlhanka ba batho ba basweu fela. Mogopolo wa me o ne o sentswe ke letlhoo mme ke ne ke sa lemoge. Le fa go ntse jalo, boikutlo jono bo ne jwa fetoga fa ke simolola go ithuta Baebele. Ke ne ka ithuta gore “Modimo ga a na tlhaolele” le gore pelo e botlhokwa thata go na le mmala wa letlalo kgotsa puo e re e buang. (Ditiro 10:34, 35; Diane 17:3) Temana e e mo go Bafilipi 2:3 e ne ya nthusa go bona gore fa ke tsaya mongwe le mongwe a le mogolo mo go nna, ke tla kgona go fenya letlhoo. Go tshela ka melaometheo ya Baebele e e tshwanang le eno go ile ga nthusa go kgatlhegela ba bangwe go sa kgathalesege gore ba na le mmala o o ntseng jang wa letlalo. Gone jaanong ga ke tlhole ke na le letlhoo.